**TÁJÉKOZTATÁS**

A Klebelsberg Intézményfenntartó Központ fenntartásában működő egyes szakképző intézmények átadásáról, valamint egyes kormányrendeleteknek a szakképzés intézményrendszerének átalakításával összefüggő módosításáról szóló 146/2015. (VI. 12.) Korm. rendelet (a továbbiakban: R.) alapján a Klebelsberg Intézményfenntartó Központból (a továbbiakban: KLIK) – az ellátott köznevelési feladat más szervezeti formában történő hatékony ellátása céljából – az R.-ben meghatározott köznevelési intézmény kivált, és a kiválással érintett köznevelési intézményből a szakképzésért és felnőttképzésért felelős miniszter a szakképzésről szóló 2011. évi CLXXXVII. törvény 4/B. § (1) bekezdése szerint szakképzési centrumokat alapított, amelyek a KLIK jogutódai.

**A Váci Szakképzési Centrum tagintézményei:**

* Váci SZC Király Endre Szakközépiskolája, Szakiskolája és Kollégiuma
* Váci SZC Boronkay György Műszaki Szakközépiskolája és Gimnáziuma
* Váci SZC Madách Imre Szakközépiskolája, Szakiskolája és Kollégiuma
* Váci SZC Petőfi Sándor Gimnáziuma, Gépészeti Szakközépiskolája és Kollégiuma
* Váci SZC Petzelt József Szakközépiskolája és Szakiskolája
* Váci SZC Selye János Egészségügyi és Szociális Szakképző Iskolája
* Váci SZC I. Géza Király Közgazdasági Szakközépiskolája

A közfeladat KLIK Ceglédi Tankerülettől (átadó) Váci Szakképzési Centrumba (átvevő) történő átvételére 2015. július 1-jével került sor, így az érintett intézmények dolgozói a Váci Szakképzési Centrum állományába kerültek.

A Váci Szakképzési Centrum főigazgatója: Dudás Tibor, székhelye: 2600 Vác, Naszály út 8.